b'\n_START_ARTICLE_\nDu\xc5\xa1an Zidar\n_START_SECTION_\n\xc5\xbdivljenje in delo\n_START_PARAGRAPH_\nKiparstvo je \xc5\xa1tudiral na Akademiji za likovno umetnost in oblikovanje v Ljublani, kjer je diplomiral leta 1989 in nato prav tam leta 1991 kon\xc4\x8dal tudi podiplomski \xc5\xa1tudij._NEWLINE_Sodi v zelo talentirano generacijo \xc5\xa1tudentov Luja Vodopivca, znano kot Mladi slovenski kiparji (Jo\xc5\xbee Bar\xc5\xa1i, Mirko Bratu\xc5\xa1a, Darko Golija, Roman Mak\xc5\xa1e in Marjetica Potr\xc4\x8d), ki je nastopila konec osemdesetih let z raz\xc5\xa1iritvijo kipa v prostor in na druge medije._NEWLINE_Nastopa tudi pod psevdonimom Spiro Mason. Je vsestranski ustvarjalec in teoretik na podro\xc4\x8djih: kiparske in intermedijske instalacije ter zvo\xc4\x8dnih eksperimentov. Je \xc4\x8dlan Theremidi Orchestra._NEWLINE_Zaposlen je kot profesor na Oddelku za likovno umetnost na Pedago\xc5\xa1ki fakulteti Univerze v Mariboru.'